חגיגת שער

[[כריסטיאנו רונאלדו חוגג כיבוש שער נגד ניו זילנד]]
[[ליאו מסי חוגג כיבוש שער נגד ניגריה]]
חגיגת שער היא פרקטיקה מקובלת במשחקי כדור, בה כובש השער חוגג את כיבוש השער.

החגיגה נעשית בדרך כלל על ידי כובש השער, ולעיתים מעורבים בה גם מבשל השער ואף חברי קבוצתו האחרים. לעיתים מעורבים בחגיגה גם צוות האימון או אוהדי הקבוצה. תוך התייחסות לפעולת חגיגת השער באופן כללי, לעיתים חגיגת השער כוללת פעולות מיוחדות, כמו הורדת החולצה, ביצוע סלטה ופעולות נוספות.

חגיגות אלו נפוצות יותר בענפי ספורט בהם בדרך כלל הניקוד הוא נמוך יחסית, כגון כדורגל והוקי קרח, בהן לכל נקודה/שער יש משמעות גבוהה יותר.

חגיגות שערים רבות הונצחו בדרכים שונות, כמו פסל (תיירי הנרי), פרסומות (רונאלדו), בול דואר (פלה), שערי מגזינים ובעיקר במשחקי וידאו.<ref>[https://www.mirror.co.uk/sport/football/news/fifa-14-celebrations-how-gareth-2268393 "Fifa 14 celebrations: How to do Gareth Bale, Ronaldo, and Lionel Messi's signature moves"]. The Mirror. Retrieved 6 September 2014</ref><ref></ref><ref></ref>

==חגיגות נפוצות==
[[ערן זהבי חוגג כיבוש שער בדרבי התל אביבי במדי מכבי תל אביב, 2013]]
* חיבוק קבוצתי של השחקנים על המגרש כשהמבקיע במרכז, או שהשחקנים קופצים זה על כתפיו של זה.<ref></ref>
* המבקיע וחבריו גולשים על הדשא על ברכיהם.
* המבקיע רץ לדגל הקרן ואוחז בו.<ref></ref>
* המבקיע מניח את אצבעו המורה על שפתיו בתנועת השתקה, וכביכול אומר לאוהדים או למבקריו לשתוק.<ref name="Marca"></ref><ref></ref>
* המבקיע צולל אל הדשא עם ידיים ורגליים פשוטות.<ref></ref>
* המבקיע מעמיד פנים שהוא יורה בנשק חם או שעושה תנועות של אקדחים בידיו.<ref></ref>
* המבקיע מצביע לעבר השמיים, כדי להביע תודה לאלוהים או להביע כבוד ולהקדיש את השער לאדם שנפטר.
* המבקיע מנשק את טבעת הנישואין שלו או מחווה אותיות משם בת-הזוג ומקדיש לה את השער.
* המבקיע מסמן לב באצבעותיו לעבר הקהל או לעבר בן משפחה.
* המבקיע רץ על המגרש כשהוא מושיט את ידיו לצדדים ומחקה מטוס.
* המבקיע מנענע את ידיו כאילו הוא אוחז תינוק או "מוצץ" את אצבעו כמחווה לילדיו, או מכניס את כדור המשחק מתחת לחולצתו כדי לרמוז כי הוא ואשתו מצפים לילד.
* המבקיע שם את ידיו מאחורי אוזניו ו"מתאמץ" לשמוע טוב יותר את תגובת הקהל. הדבר נעשה בדרך כלל כאשר שחקן מקבל שריקות בוז במהלך המשחק ולאחר מכן מבקיע, או כששחקן מבקיע מול המועדון הקודם שלו ורוצה להביע את מורת רוחו מכך שוויתרו עליו.
* המבקיע וחברי קבוצתו מבצעים "ריקוד" מיוחד.
* המבקיע מבצע פעולה אקרובטית, כגון סלטה קדמית או אחורית. חלק מהמועדונים אוסרים על ביצוע פעולות אקרובטיות מחשש לפציעת השחקן.
* המבקיע מרים את הכדור ורץ להניח את הכדור על נקודת אמצע המגרש. המהלך משמש בדרך כלל שחקנים בקבוצות הזקוקות לכיבוש שערים נוספים, במטרה למנוע בזבוזי זמן מצד הקבוצה היריבה.
* חברי קבוצתו של המבקיע כורעים על ברכיהם ומעמידים פנים שהם מצחצחים את נעליו.
* המבקיע כורע על הקרקע כתפילה לאלוהים, מוציא כיפה או מניח ידו על פניו ואומר את תפילת "שמע ישראל".
* המבקיע 'מצדיע' לקהל, ברצינות או בלגלוג, או מבצע כלפיהם תנועת "הרגעה".
* המבקיע קופץ וחובט באוויר.
* המבקיע מושך את חולצתו על פניו.
* המבקיע רץ אל תוך קהל האוהדים.
* המבקיע רץ לאורך המגרש.
* המבקיע מנשק את קעקועיו, לאות כבוד למה שהם מסמנים.
* המבקיע פוגע או בועט בדגל הקרן.
* המבקיע רץ וצורח בפה פעור לרווחה.
* המבקיע שולח נשיקה לעבר הקהל, כאות חיבה או כפרובוקציה.
* המבקיע מנשק את תג המועדון/המדינה שעל חולצתו, כדי להראות את אהבתו ונאמנותו למה שמייצג הסמל. קפטנים, לעיתים, מנשקים את סרט הקפטן שעל זרועם.

==חגיגות אסורות==
על פי כללי המשחק (כלל 12): <ref name=LawsOfTheGame>[https://web.archive.org/web/20100704211500/http://www.fifa.com/mm/document/affederation/generic/81/42/36/lawsofthegame_2010_11_e.pdf Laws of the Game], 2010/2011, FIFA</ref>

פיפ"א קבעה כי חגיגות שכוללות הסרת חולצה, זינוק מחוץ לגבולות המגרש לעבר יציע האוהדים, הסתה של הקהל או התגרות בו, יהיו אסורות, והשחקן החוגג ייענש בכרטיס צהוב, ובמקרה הצורך - גם בכרטיס אדום.

שחקנים עלולים להיקנס גם על חשיפת חולצות המכילות מסר כלשהו המופנה אל הצופים המוסתרות מתחת לחולצת המשחק.

==אי חגיגה==
לעיתים, שחקנים עוברים בין מועדונים וכאשר הם מבקיעים מול מועדון הקודם שלהם, הם נוהגים לא לחגוג את השער כאות כבוד למועדון ולקהל.

דוגמה אחרת היא בריל אמבולו שכבש שער לזכות שווייץ נגד קמרון, בה נולד, במונדיאל 2022 ולא חגג.

==חגיגות מאמנים==
* במהלך דרבי המרזיסייד בעונת 2018/2019 בפרמייר ליג, מאמן ליברפול יורגן קלופ עורר מהומה לאחר שפרץ למגרש וחיבק את השוער אליסון בקר אחרי שדיבוק אוריגי כבש שער ניצחון בדקה ה-96 של המשחק. קלופ התנצל על מעשיו, אך נקנס ב-8,000 אירו על ידי התאחדות הכדורגל האנגלית.

==פציעות==
במהלך השנים היו מספר שחקנים שנפצעו בעת שחגגו כיבוש שער, ביניהם תיירי הנרי, זלאטן איברהימוביץ' ומישי בטשואיי.<ref></ref>
* ב-5 בדצמבר 2004, כששיחק במדי סרבט ז'נבה, בישל פאולו דיוגו שער בדקה ה-87. דיוגו קפץ מעבר לגדר המפרידה בין המגרש לעובדים, וטבעת הנישואין שלו נתפסה בגדר וקטעה את אצבעו. השופט העניש אותו בכרטיס צהוב על בזבוז זמן המשחק, כשלמעשה הוא והאנשים סביבו חיפשו את האצבע.<ref></ref>
* ב-6 בספטמבר 2006 כבש פביאן אספינדולה שער במדי ריאל סולט לייק, וחגג את השער (שלאחר מכן נפסל בטענת נבדל) בסלטה לאחור, שגרמה לו פציעה בקרסול שהשביתה אותו לחודשיים.<ref></ref>
* באוקטובר 2014 מת הכדורגלן ההודי פטר ביאקסאנגזואלה לאחר שבעת חגיגת שער נכשל בביצוע סלטה, ובעת הנחיתה גרם לפגיעה קטלנית בעמוד השדרה שלו.<ref></ref>
* במחזור הראשון של עונת 2017/2018 בבונדסליגה הבקיע ניקולאי מולר שער בדקה השמינית במשחקה של המבורג נגד אאוגסבורג. מולר חגג את השער בחגיגת ה"מסוק" (הסתובב סביב עצמו באותה נקודה) שאפיינה אותו, ובעת החגיגות התנגש בדגל הקרן וספג פציעה ברצועה הצולבת הקדמית, שבגינה הושבת לעשרה חודשים.<ref name="hessenschau"></ref>

==קישורים חיצוניים==

==הערות שוליים==